Odôvodnenie

**Všeobecná časť**

Predložený návrh vyhlášky o odbere vzoriek prípravkov na ochranu rastlín a iných prípravkov a o skladovaní prípravkov na ochranu rastlín a iných prípravkov vypracovalo Ministerstvo pôdohospodárstva Slovenskej republiky podľa § 33 písm. c) zákona č. 193/2005 Z. z. o rastlinolekárskej starostlivosti v znení zákona č. ........./2007 Z. z.

Návrh vyhlášky ustanovuje podrobnosti o spôsobe a náležitostiach odoberania vzoriek prípravkov na ochranu rastlín a iných prípravkoch, o požiadavkách kladených na nástroje a prístroje, ktorými sa vzorky odoberajú a o požiadavkách, ktoré musia spĺňať priestory, v ktorých sa prípravky na ochranu rastlín a iné prípravky skladujú.

Návrh vyhlášky nemá dopad na štátny rozpočet, na rozpočty obcí alebo vyšších územných celkov, životné prostredie, zamestnanosť a nemá vplyv na podnikateľské prostredie. Návrh vyhlášky je v súlade s Ústavou Slovenskej republiky, súvisiacimi zákonmi a inými všeobecne záväznými právnymi predpismi.

**DOLOŽKA ZLUČITEĽNOSTI**

**k návrhu právneho predpisu s právom Európskych spoločenstiev**

**a právom Európskej únie**

**1. Predkladateľ návrhu právneho predpisu:** Ministerstvo pôdohospodárstva Slovenskej republiky

**2. Názov návrhu právneho predpisu:** Vyhláška Ministerstva pôdohospodárstva Slovenskej republiky o odbere vzoriek prípravkov na ochranu rastlín a iných prípravkov a o skladovaní prípravkov na ochranu rastlín a iných prípravkov

**3.** **Problematika návrhu predpisu:**

a) nie je upravená v práve ES

b) nie je upravená v práve EÚ

c) nie je obsiahnutá v judikatúre Súdneho dvora Európskych spoločenstiev

**4. Záväzky Slovenskej republiky vo vzťahu k Európskym spoločenstvám a Európskej únii:**

Bezpredmetné

**5**. **Stupeň zlučiteľnosti návrhu zákona s právom Európskych spoločenstiev a právom Európskej únie**:

Bezpredmetné

6. **Gestor (spolupracujúce rezorty):**

Bezpredmetné

**Doložka finančných, ekonomických, environmentálnych vplyvov, vplyvov na zamestnanosť a na podnikateľské prostredie**

**Prvá časť: Odhad dopadov na verejné financie:**

 Návrh vyhlášky nebude mať dopad na štátny rozpočet.

**Druhá časť: Odhad dopadov na obyvateľov, hospodárenie podnikateľskej sféry a iných právnických osôb**

 Návrh vyhlášky nebude mať dopad na hospodárenie obyvateľov, ani na hospodárenie podnikateľskej sféry a iných právnických osôb.

**Tretia časť: Odhad dopadov na životné prostredie**

 Návrh vyhlášky nebude mať negatívny dopad na životné prostredie.

**Štvrtá časť: Odhad dopadov na zamestnanosť**

Návrh vyhlášky nebude mať dopad na tvorbu pracovných miest.

**Piata časť: Vplyv na podnikateľské prostredie**

 Návrh vyhlášky nebude mať negatívny vplyv na podnikateľské prostredie.

**Osobitná časť**

**K § 1**

Vymedzujú oblasť sa základné pojmy používané vo vyhláške.

**K § 2**

Ustanovujú sa miesta odberu vzoriek prípravkov na ochranu rastlín a iných prípravkov, kritériá výberu pre vzorkovanie, vzorkovacie zariadenia, označovanie a doručovanie vzoriek.

**K § 3**

Ustanovujú sa základné kritériá pre sklady prípravkov na ochranu rastlín a iných prípravkov.

**K § 4**

Účinnosť návrhu vyhlášky bude upresnená až po schválení návrhu zákona Národnou radou Slovenskej republiky.